Põhja-Järva Kool

Spordinädal - Hekiringi jooksuvõistlus
2025-09-25 13:00 - 14:30 (Europe/Tallinn) | Albu kool
Spordinädala raames toimub 25.09 kell 13.00 ülekooliline teatejooksuvõistlus.
VÕISTLUSKLASSID:
• 1.klass, 2.klass, 3.klass – 6 ringi, üks jooksja võib joosta pool ringi
• 4.klass, 5.-6.klass, 7.klass – 8 ringi, iga jooksja jookseb ühe ringi
• 8.klass, 9.klass, õpetajad/töötajad – 8 ringi, iga jooksja jookseb ühe ringi
Jooksmine toimub teatejooksu põhimõttel, teade antakse oma võistkonna järgmisele võistlejale teatepulga üleandmisel, selleks märgitud alas.
AUTASUSTAMINE: igas vanuseklassis kuulutatakse välja kõige kiirem võistkond. Iga vanuseklassi võitjale diplom, auhinnaks saab iga võistkond enda valmistatud maitsva koogi/tordi.

Järvamaa koolinoorte sügiskross Aravetel
2025-10-02 | Aravete kool

Õpetajate päev
2025-10-03

KIK õppekäik I-IV klass
2025-10-14
Toimub KIK õppekäik Tipu Looduskooli Viljandimaal I-IV klassile.

Albu kooli sünnipäevakontsert
2025-10-16 17:00 - 19:00 | Albu rahvamaja
Meie kool saab 104. aastaseks, ootame teid sünnipäevakontserdile vaatama ja kuulama toredaid etteasteid! Kontsert algab kell 17.00 Albu rahvamajas ja sünnipäeva puhul on ikka ka väike pidulaud.
Head õpilased, tunnid toimuvad tavapärase tunniplaani järgi. Palun pane selga kooli pidulik riietus: kooli vest, valge või hele pluus, mustad või tumedad püksid/seelik.
Õpilasliini ajad täpsustuvad.

Halloweeni pidu Albu rahvamajas
2025-10-31 18:00 - 21:00 | Albu rahvamaja
31. oktoobril kell 18.00-21.00 toimub Albu rahvamajas Albu ja Aravete koolide noortele halloweeni pidu. Pane selga põnev kostüüm ning võta kaasa midagi maitsvat ühisele snäkilauale.
Avatud on fotonurk, toimuvad mängud, DJ Egert mängib muusikat, jagatakse ka auhindasid.

Vaimse tervise seminar noortelt noortele
2025-11-03 08:20 | Albu kool
Meie kooli vaimse tervise saadikud annavad 1.-4. klassi õpilastele ülevaate vaimse tervise vitamiinidest.

Etlusvõistluse "Ellen Niiduga Midrimaal" Albu kooli voor 1.-6. klass
2025-11-04 10:10 - 11:30 | Albu kool
Voor toimub eraldi ruumides kooliastmete kaupa samaaegselt. Kõik õpilased loevad peast ühe Ellen Niidu luuletuse.

Järvamaa koolide 1.-3. klassi rahvastepalli MV Paides
2025-11-06 08:00 - 17:00

7.-9. klass Tervisemuuseumis Tallinnas.
2025-11-06 08:30 - 17:00
Esmaabi ABC töötuba.

Töötuba õpetajatele “Mis on tehisintellekt ja kuidas see töötab”
2025-11-07 12:00 - 15:00 | Aravete kool
7. novembril toimub Põhja-Järva Kooli õpetajatele IT töötuba “Mis on tehisintellekt ja kuidas see töötab”.
Koolitus pakub süvendatud praktilist lähenemist tehisintellekti (TI) mõistmisele ja kasutamisele õppetöös. Käsitletakse TI aluseid, sealhulgas mõisted, ajalugu, keelemudelite treenimine ja seadusandlus.
Töötuba viiakse läbi „Teaduspõhine õppekavade ja õppevara arendamine ning rakendamine ja õppekvaliteedi hindamine, personaalsed õpiteed ja õpianalüütika“ ehk ÕKVA+ tegevuste raames.

Järvamaa koolide 4.-5. klassi rahvastepalli MV Türil
2025-11-12 08:30 - 17:00

1.-4. klassi Politseimuuseumi külastus
2025-11-13 08:30 - 17:00

Meestepäev
2025-11-19 | Albu kool
19. novembril tähistatakse rahvusvahelist meestepäeva.

Sel puhul kutsub Albu kooli õpilasesindus kõiki üles lõbusalt kaasa lööma:
Riietu mõne tuntud mehe, filmitegelase, multikakangelase või kuulsuse kostüümi!
Kõige silmapaistvamad ja loovamad riietused saavad ka tunnustuse osaliseks.

Kadripäeva moeshow
2025-11-24 13:00 - 14:00 | Albu kool
Sellel aastal tähistame Kadripäeva moodsas võtmes, ühendades rahvatraditsioonid loovusega.

Moeshow annab õpilastele võimaluse:
– uurida ja väärtustada Eesti rahvakalendri traditsioone,
– arendada loovust ja meeskonnatööd,
– kasvatada esinemisjulgust.

Kõik klassid saavad võimaluse luua uusi Kadripäeva moetrende:
– valitakse stiil ja kostüümid
– mõeldakse kollektsioonile nimi ja lühike tutvustus
– valitakse sobiv taustamuusika
– esitletakse oma kollektsioone teistele õpilastele

Albu kooli muusikaaia avamine
2025-11-28 12:00
Albu kooli õuel 28. november kell 12.00
Tähistame koos olulist sammu meie kooli ja kogukonna elus! Uus
muusikaaed pakub õpilastele ainulaadse võimaluse õppida muusikat
looduses, mängides erinevatel õueinstrumentidel arendades meeltega
tajumist ja loovust.
Muusikaaed toetab meie kooli arengut ja õpilaste loovuse edendamist
läbi toetavate ning innovaatiliste õpikeskkondade loomise.

Muusikaaia rajamine sai võimalikuks tänu Euroopa Sotsiaalfondi Kaasava hariduse rahastamise meetmele ja Järva vallale.

Advendiõhtu & jõululaat
2025-12-08 17:00 - 19:00 | Albu rahvamaja
Tule koos pere ja sõpradega nautima jõulueelset meeleolu ja sooja koosolemist!
Avatud on jõululaat, kus saab soetada õpilaste ja kogukonna valmistatud kingitusi, käsitööd ja maiustusi.

Piparkoogipall
2025-12-17 09:00 - 14:30 | Albu rahvamaja
17. detsembril lähevad pallid mängu ning loodetavasti täitub rahvamaja ka piparkoogilõhnaga!Juhend Stuudiumi kalendris!

Jõulukampsuni päev
2025-12-18
Õpilasesindus kutsub!
Pane selga tore jõulukampsun ja veedame päeva üheskoos jõulukampsunites.

Jõulupäev
2025-12-19
Veedame üheskoos toreda jõulupäeva.
11.00 kiriku külastus
11.45 pidulik lõunasöök
12.30 jõulupidu

Karjäärinädal "põnevad ametid ja hobid"
2026-01-19 08:00 - 2026-01-23 17:00 | Albu kool
KÜLALISESINEJAD KOOLIS:

19. jaanuar
Anne-Mari Matsi, kes tegeleb rammuspordiga juba peaaegu viis aastat, on käinud rohkem kui kahekümnel võistlusel ja on 2025. aasta naiste arvestuses Eesti meister.
Rammusport on jõuspordiala, kus sportlased võistlevad äärmusliku jõu ja vastupidavuse proovikivides, nagu väga raskete esemete tõstmine, kandmine või lohistamine. See ala nõuab lisaks toorele jõule ka head tehnikat, vaimset sitkust ja vastupidavust.
21. jaanuar
Ester Valdvee, kelle hobiks on linnuvaatlus. Lindudest on Ester huvitunud juba ülikooli ajast, kuid unistus lindudest rohkem teada saada sai teoks 28 aastat tagasi Eesti ornitoloogiaühingusse astudes.
22. jaanuar
Kaspar Kaldjärv “Amet kui hobi, hobi kui amet”.

Eesti kirjanduse pidunädal
2026-01-26 08:00 - 2026-01-31 17:00
EESTI KIRJANDUSE PIDUNÄDAL ALBU KOOLIS
Eesti kirjandusele pühendatud nädal.

27. JAANUAR kell 12.00 – Tammsaare võistulugemine koolivoor, VI-IX klass

29. JAANUAR kell 11.00-15.00 – “Tõde ja õigus ” pidunädala kirjanduskonverents Koerus, IX klass

30. JAANUAR kell 11.00 – Võistulugemine Hansenist Tammsaareni

31. JAANUAR kell 10.00 – Tammsaare nimeline rahvamatk Järva-Madise Wallamaja eest

Tammsaare võistulugemise kooli voor
2026-01-27 12:00 - 13:00 | Albu kool
27.01. kell 12.00
VII-IX klass.

Suusapäev Valgehobusemäel
2026-01-30 09:30 - 13:00
Suusapäeva ajakava:
9.15- start Albu rahvamaja eest
9.30- tervitus, päevakava tutvustus, suusavarustuse valmispanek
10.00- 1.-3.klass suusatund, 4.-6.klass vabal valikul aktiivne sportlik tegevus, 7.kl ja 9.kl suusatamine radadel
11.00- 1.-3.klass vabal valikul aktiivne sportlik tegevus, 4.-6.klass suusatund, 7.kl ja 9.kl vabal valikul aktiivne sportlik tegevus
12.00- lõuna ja varustuse kokku pakkimine
13.00- Buss tagasi Alpu
Buss toob tagasi Albu rahvamaja juurde, koju saab 14.40 bussiga.
Vabal valikul aktiivne sportlik tegevus: võimalusel oma taskuraha kaasa, kui soovid kasutada tasulisi teenuseid (lumerõngas, lumelaud, mäesuusad, uisud).
Järva valla lastele kehtivad soodushinnad:
-Lumerõngarada 10 eurot/tund
-Mäepilet 8 eurot/tund (+varustus)
Kes ei soovi tasulisi teenuseid kasutada, siis võta kaasa kelk, võimalus lustida kelgumäel. Kooli poolt tagatakse kõigile murdmaasuusavarustus kogu päevaks.

XXIII HANSENIST TAMMSAARENI VÕISTULUGEMINE
2026-01-30 10:00 - 16:00 | Albu kool
Ootame kõiki 4. -12. klassi õpilasi osalema!
Palume võistlusele registreeruda hiljemalt 25. jaanuaril 2026. a
Registreerumise link

Sõbranädal
2026-02-09 08:00 - 2026-02-13 17:00 | Albu kool
Sõbranädalal pöörame tähelepanu sõprusele, üksteise märkamisele ja hoolimisele.
Nädala jooksul toimuvad erinevad tegevused ja mängud. Avatud on sõbrapäeva postkast!
Teisipäev: Sõbrapäeva kaartide ja meenete meisterdamine noortekeskuses
Kolmapäev: Mängud vahetundides
Neljapäev: Sõbrapäeva kaartide ja meenete meisterdamine noortekeskuses
Reede: Stiilipäev “Twinning Day” – kanna sõbraga ühesuguseid riideid
Avatud sõbrapäeva kohvik. Fotonurk sõbrapiltide tegemiseks.

Vastlapäev
2026-02-17 - 2026-02-18 | Albu kool

Tööle kaasa päev
2026-02-18
“Tööle kaasa!” on praktiline õppepäev oma vanema töökohas. Õpilane saab teadlikumaks töömaailmas toimuvast. Ta näeb mis on tema vanema igapäevatöö, milline on tema tööpäev ja –keskkond, töö sisu ja selle väärtus, ning saab aru miks erinevad tööd on vajalikud ja et iga töö tegija on tähtis.

Vabariigi aastapäeva pidulik vastuvõtt
2026-02-19 17:00 - 21:00 | Albu rahvamaja
Eesti Vabariigi aastapäevale pühendatud pidulik vastuvõtt Albu rahvamajas kell 17.00
6.-9. klass

*kätlemistseremoonia

*direktori ja õpilasesinduse tervitus;

*muusikat mängib noortebänd;

*meelelahutuslikud tegevused;

*banketilaud

Riietus: väärikas ja pidulik, vajalikud vahetusjalanõud

Vabariigi aastapäeva kontsert-aktus Aravetel
2026-02-20 08:30 - 12:00 | Aravete kool
1-5. klass
